Vegvesenet vurderte å åpne Holmestrandtunnelen for å bedre trafikksituasjonen for omkjøring. Tunnelen, som fra 1983 til 2001 ledet E18-trafikken utenom Holmestrand sentrum, ble stengt i 2012 for å brukes som anleggsvei av Jernbaneverket. Vegvesenet konkluderte 13. februar 2015 med at det ville ta for lang tid (5 måneder), og bli for dyrt (350 millioner) å åpne tunnelen igjen som omkjøringsvei.